Lav et referat af nedenstående tekst:

Tekst:
Der vil de kommende uger være adskillige klimarelaterede arrangementer, som henvender sig til både store og små, når Rebild Kommune i samarbejde med ildsjæle, institutioner, virksomheder og interesseorganisationer sætter fokus på klimaet. Lørdag kunne de fremmødte på Sørup Genbrugsstation blandt andet prøve kræfter med at bygge boliger til fugle og pindsvin. Arrangementet handlede om at blive klogere på affaldssortering og på hvordan man bedre kan udnytte affaldet ved for eksempel at bygge boliger til havens dyr. En af dem, der var mødt op for at blive klogere på affaldssortering, natur og klima var 9-årige Anna, der var afsted med sin familie. - Vi bor på en bondegård, og så er jeg bare rigtig rigtig vild med dyr. Jeg kan godt lide at lave sådan noget her, fordi jeg er et kreativt menneske. Og jeg er sådan en, der godt kan lide at passe på naturen. Hvis jeg finder noget skrald, så samler jeg det også op, fortæller Anna Leth fra Hadsund. - Giver god mening At genbruge materialer og på samme tid begunstige dyrs levevilkår giver rigtig god mening ifølge naturvejleder i Rebild Kommune Søren Risborg. - Pindsvin har det ikke så godt i Danmark. Jeg vil anbefale kopostløsningen, for den kan de jo også yngle i. og så er fordelen jo den, at i stedet for at køre sit haveaffald derover, så kan man putte det ned i komposten, og så sparer man en tur til genbrugspladsen, og det er der, klimavinklen kommer ind, siger Søren Risborg. Snakken om klima, biodiversitet og genbrug er ikke ligefrem fremmed for dagens fremmødte børn. - Vi ser nogle gange i pausen noget  der hedder Ultranyt, der taler de også om klima. Det er mest i natur og teknologi. Vi taler om at nordpolen smelter, og der kommer skovbrande. Jeg tror, det var i Portugal. Det er nok ikke rart at bo der, siger Anna Leth.

Referat:
I de næste tre uger sætter Rebild Kommune fokus på klimaet, når de afholder Klima Rebild. Lørdag kunne de fremmødte på Sørup Genbrugsstation blandt andet prøve kræfter med at bygge boliger til fugle og pindsvin.